"Peaaegu niisama kui Masing, arvavad veel mitmed Tartus meie kirjaviisist, mida nad küll sugugi vist muust ei tunne kui Masingi sõnadest. Tallinna pool leidub ometi mõni, kes soome kirjaviisi Eestilegi soovib, näituseks eesti uue grammatika kirjutaja Ahrens ja veel üks teine õpetaja (selle teise õpetajaga on Jõelähtme õpetaja Schüdlöffel mõeldud), kes väikese raamatu  "Toomas Westen, Lapo rahva uso ärataja Norramaal" juba soome kirjaviisi järele on kirjutanud ja trükkida lasknud. Oleks aega, tahaksin Tartu Õpetatud Eesti Seltsile hea meelega soome ortograa­fiast midagi kirjutada, kui sellest ka muud kasu ei oleks, kui et kirjalikult oleksin ennast vabandanud."